open-index/open-wikipedia-markdown huggingface dataset:
ΑΚ Σπάρτα Πράγας (αθλητική ένωση)

Η **ΑΚ Σπάρτα Πράγας** (τσεχικά: *AC Sparta Praha*, ) αποτελεί ένωση αθλητικών συλλόγων. Ο φορέας, ο οποίος συστάθηκε το 1991, συνεχίζει την παράδοση του αθλητικού συλλόγου ΑΚ Σπάρτα (AC Sparta), που ιδρύθηκε στα τέλη του 1893 με αρχές του 1894 στην περιοχή Βινοράντι της Πράγας.

## Ιστορία
Η ΑΚ Βινοράντι ιδρύθηκε από μέλη που είχαν αποσπαστεί από την ΑΚ Πράγας. Ο σύλλογος ιδρύθηκε στις 17 Δεκεμβρίου του 1893 από τους αδελφούς Γιόζεφ και Κάρελ Οτάκαρ Μαλέτσκοβα, Όσκαρ Λανζόφσκι, Κάρελ και Φράντισεκ Μάλι, Μαξ Σβαγκρόφκι, Φράντισεκ Χρον και άλλους (μερικές πηγές σήμερα αναφέρουν την εμφάνιση του συλλόγου στις 16 Νοεμβρίου του 1893). Η ονομασία ΑΚ Σπάρτα αποφασίστηκε στη Γενική Συνέλευση στο εστιατόριο Vinohrady Deminka στις 9 Ιουλίου του 1894 (μερικές πηγές αναφέρουν 9 Αυγούστου του 1894) και ένα χρόνο αργότερα ο σύλλογος μετακόμισε στην Πράγα.

Το 1905 απέκτησε γη στη Λέτνα της Πράγας όπου βρίσκεται η κεντρική έδρα. Ο σύλλογος άλλαξε την ονομασία του αρκετές φορές κατά την περίοδο της σοσιαλιστικής Τσεχοσλοβακίας, λειτουργόντας για μεγάλο χρονικό διάστημα με την ονομασία «ΤΓ Σπάρτα ΤΚΝ Πράγας». Το 1990 επέστρεψε στην ονομασία ΑΚ Σπάρτα Πράγας. Σήμερα, η ονομασία Σπάρτα συναντάται σε περισσότερο ή λιγότερο ανεξάρτητους συλλόγους, με διάφορες νομικές μορφές. Η ένωση των συλλόγων Σπάρτα Πράγας συγκεντρώνει περίπου είκοσι επαγγελματικά εξειδικευμένα αθλητικά σωματεία.

## Σύμβολα
thumb|right|150px|Σημαία της Σπάρτα

Η ονομασία Σπάρτα είναι εμπνευσμένη από το μαχητικό πνεύμα και το θάρρος των ανθρώπων από την αρχαία πόλη της Σπάρτης. Στην αρχή, τα χρώματα της Σπάρτα ήταν το μπλε (σύμβολο της Ευρώπης), το κόκκινο (σύμβολο της βασιλικής πόλης) και το κίτρινο (μαζί με το κόκκινο, τα επίσημα χρώματα της Πράγας). Το 1906, ένα από τα μέλη της επιτροπής, έφερε (από το ταξίδι του στην Αγγλία) φανέλες του συλλόγου της Άρσεναλ του Λονδίνου. Από τότε, η Σπάρτα αγωνίζεται με βυσσινί χρώματα.

Ο ποδοσφαιρικός σύλλογος Σπάρτα Πράγας έχει 3 αστέρια πάνω από το έμβλημα της, τα οποία συμβολίζουν το γεγονός ότι έχει κερδίσει πάνω από 30 εθνικά πρωταθλήματα, προσθέτοντας ένα νέο αστέρι για κάθε 10 τίτλους πρωταθλήματος.

## Μέλη
* ΑΚ Σπάρτα Πράγας (ποδόσφαιρο)
* ΑΚ Σπάρτα Πράγας (ποδηλασία)
* ΑΚ Σπάρτα Πράγας (γυμναστική)
* ΑΚ Σπάρτα Πράγας (τζούντο)
* ΑΚ Σπάρτα Πράγας (κανό)
* ΑΚ Σπάρτα Πράγας (πινγκ πονγκ)
* ΑΚ Σπάρτα Πράγας (φλόρμπολ)
* ΑΚ Σπάρτα Πράγας (μπόουλινγκ)
* ΑΚ Σπάρτα Πράγας (τουρισμός)
* ΑΚ Σπάρτα Πράγας (προσανατολισμός)
* ΑΚ Σπάρτα Πράγας (παιδιά με άσθμα)
* ΑΚ Σπάρτα Πράγας (παλαιά Σπάρτα)
* ΜΚ Σπάρτα Πράγας (καλαθοσφαίριση ανδρών)
* ΜΛΚ Σπάρτα Πράγας (καλαθοσφαίριση γυναικών)
* ΡΚ Σπάρτα Πράγας (ράγκμπι γιούνιον)
* ΤΚ Σπάρτα Πράγας (αντισφαίριση)
* Σπάρτα Πράγας ΧΚ (χειροσφαίριση)

## Παραπομπές


## Εξωτερικοί σύνδεσμοι
* 

Κατηγορία:Πράγα
Κατηγορία:Αθλητικοί σύλλογοι Τσεχίας
Ο κύκλος με την κιμωλία

***Ο κύκλος με την κιμωλία*** είναι ένα από τα διασημότερα θεατρικά έργα του Γερμανού συγγραφέα Μπέρτολτ Μπρεχτ.  Ολοκληρώθηκε το 1945 και ο αρχικός τίτλος του ήταν ***Ο καυκασιανός κύκλος με την κιμωλία***.

## Υπόθεση του έργου
Η Γκρούσα που είναι υπηρέτρια σε αρχοντικό, παίρνει κοντά της τον γιο τού άρχοντα, όταν αυτός δολοφονείται από επαναστάτες και η μητέρα του τον εγκαταλείπει κυνηγημένη. Με θυσίες κρατάει το παιδί κοντά της, μέχρι την ημέρα που η βιολογική μητέρα του επιστρέφει και το διεκδικεί δικαστικά, κατηγορώντας τη Γκρούσα, ότι της το έκλεψε. Ο Αζντάκ, ένας λαϊκός, μέθυσος και κουτοπόνηρος άνθρωπος που όλως τυχαίως, χρίζεται δικαστής καλείται να αποφασίσει για την τύχη του παιδιού, επιλέγοντας μία σολομώντεια λύση: Τοποθετεί το παιδί μέσα σ’ έναν κύκλο και ζητά από τις δύο γυναίκες να το τραβήξουν από τα χεράκια του με δύναμη, η κάθε μια προς το μέρος της. Όποια καταφέρει να το βγάλει από τον κύκλο, θα το κρατήσει δικό της για πάντα. Η βιολογική μητέρα το τραβά με δύναμη, ενώ η Γκρούσα που δεν θέλει να το πονέσει, το αφήνει.

## Πηγές
* ''Ο κύκλος με την κιμωλία'' (κριτική παράστασης). *culturenow.gr*. Ανακτήθηκε στις 7-09-2016.

## Εξωτερικοί σύνδεσμοι
* 

Κατηγορία:Μπέρτολτ Μπρεχτ
Κατηγορία:Γερμανικά θεατρικά έργα
Pirelli

Η **Pirelli** είναι πολυεθνική εταιρεία με έδρα το Μιλάνο της Ιταλίας, πρώην εισηγμένη στο χρηματιστήριο του Μιλάνου από το 1922.Η Pirelli έχει αναγνωριστεί ευρέως ως μία από τις καλύτερες μάρκες ελαστικών στον κόσμο από το 1872 που ξεκίνησε την πορεία της στην Ιταλία. Εξαγοράστηκε το 2015 από την ChemChina. Η εταιρεία, η πέμπτη μεγαλύτερη παραγωγός ελαστικών στον κόσμο πίσω από τις Bridgestone, Michelin, Continental και Goodyear, είναι παρούσα σε περισσότερες από 160 χώρες, διαθέτει 19 εγκαταστάσεις παραγωγής σε όλο τον κόσμο και ένα δίκτυο περίπου 10.000 διανομέων και λιανεμπόρων.Συνήθως, τα ελαστικά συνδυάζονται με μάρκες πολυτελών οχημάτων όπως η Ferrari, η Lamborghini και η Maserati.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ιταλίας
Κατηγορία:Ιταλικά εμπορικά σήματα
Κατάλογος έργων του Ιερώνυμου Μπος

Το λήμμα αυτό περιλαμβάνει κατάλογο **πινάκων ζωγραφικής του [[Ιερώνυμος Μπος|Ιερώνυμου Μπος]]**, καθώς και των αποδιδόμενων σε αυτόν ή στο εργαστήριό του. Η σειρά των έργων είναι προς το παρόν τυχαία εντός των ενοτήτων. Η χρονολόγηση και άλλες λεπτομέρειες βασίζονται στις έρευνες του The Bosch Research and Conservation Project, όπως παρουσιάστηκαν σε σχετικό βιβλίο το 2016. Χρωματικές αναλύσεις των πινάκων του Μπος υπάρχουν επίσης στο ColourLex.

Τα έργα του Μπος κατατάσσονται σε τρεις περιόδους : πρώιμα έργα (περ. 1470-1485), μέση περίοδος (περ. 1485–1500), και τελευταία περίοδος (περ. 1500 μέχρι τον θάνατό του). Η εξέταση της πρώτης περιόδου αφορά μόνο την δραστηριότητα του εργαστηρίου του και ενδεχομένως κάποια σχέδιά του, δεδομένου ότι δεν σώζονται πίνακες προ του 1485.

## Τρίπτυχα

## Δίπτυχα και πολύπτυχα

## Απλοί πίνακες και τμήματα χαμένων πολυπτύχων

### Η ζωή του Χριστού

### Άγιοι

### άλλα έργα

## Παραπομπές


## Περαιτέρω ανάγνωση
* Matthijs Ilsink, Jos Koldeweij, Ron Spronk, Luuk Hoogstede, Robert G. Erdmann, Rik Klein Gotink, Hanneke Nap, and Daan Veldhuizen. Hieronymus Bosch: Painter and Draughtsman – Catalogue raisonné, Yale University Press, New Haven and London, 2016.
* Luuk Hoogstede, Ron Spronk, Robert G. Erdmann, Rik Klein Gotink, Matthijs Ilsink, Jos Koldeweij, Hanneke Nap, and Daan Veldhuizen, Hieronymus Bosch, Painter and Draughtsman – Technical Studies, Yale University Press, New Haven, 2016.

## Εξωτερικοί σύνδεσμοι

* Hieronymus Bosch gallery at Web Gallery of Art
* The Bosch Research and Conservation Project
* Hieronymus Bosch, collection of resources and pigment analyses, ColourLex

 

Κατηγορία:Κατάλογοι έργων τέχνης
Βάραθρον

Το **Βάραθρον** ήταν τάφρος, ή χαράδρα ή γκρεμός στην Αρχαία Αθήνα, στα εδάφη της φυλής των Οινηιδών (κώμη των Κειριαδών). Ρίχνονταν εντός αυτού οι καταδικασθέντες σε θάνατο κατά την αρχαιοελληνική περίοδο. Αντιστοιχούσε με τον Καιάδα της Λακεδαίμονας, φτάνοντας, μάλιστα, σε ορισμένες περιπτώσεις να συγχέεται με τον τελευταίο.

## Καταδικασθέντες στο Βάραθρο
* Ο Μιλτιάδης, νικητής της Μάχης του Μαραθώνα (τελικώς φυλακίστηκε).
* Στα πλαίσια της αντιπαράθεσής του με τον Θεμιστοκλή, ο Αριστείδης ανέφερε πως οι Αθηναίοι δεν θα μπορούσαν να σώσουν την Αθηναϊκή Δημοκρατία «παρά μόνον αν τον πετούσαν μαζί με τον Θεμιστοκλή στο Βάραθρο».

## Παραπομπές


Κατηγορία:Γεωγραφικοί σχηματισμοί της Ελλάδας
Κατηγορία:Αρχαία Αθήνα
Κατηγορία:Γεωγραφία της αρχαίας Αττικής
Κατηγορία:Τόποι εκτέλεσης στην Ελλάδα
Αρχέδικος

Ο **Αρχέδικος**, ήταν Έλληνας κωμικός του 4ου αιώνα π.Χ. και ένας εκ των εκπροσώπων της « Νέας Κωμωδίας ». 

Αθηναίος, τόσο επί σκηνής όσο και στον δημόσιο βίο του, υποστηρικτής του Αντίπατρου, αντιβασιλέα της Μακεδονίας, υπήρξε κατά την ολιγαρχική περίοδο, μεταξύ 320-319, ένας εκ των γραφέων, οι οποίοι αντικαθιστούσαν, τότε, τους γραμματείς της Βουλής. 

## Πηγές
* Πολύβιος, *[[Ιστορίαι (Πολύβιος)|Ιστορίαι]]*, ΙΒ΄, 13, 3, 7
* *[[Σούδα (λεξικό)|Σούδα]]*, α, 4083

## Παραπομπές


Κατηγορία:Αρχαίοι Έλληνες θεατρικοί συγγραφείς
Κατηγορία:Ελληνική ελληνιστική λογοτεχνία
Κατηγορία:Ελληνιστική Αθήνα
Γεράσιμος Α΄ Ιεροσολύμων

Ο **Πατριάρχης Γεράσιμος Α΄** (κατά κόσμον **Κωνσταντίνος Δ. Πρωτόπαπας**, 1839 - 9 Φεβρουαρίου 1897) διετέλεσε Πατριάρχης Αντιοχείας και Ιεροσολύμων για 12 συνολικά χρόνια στα τέλη του 19ου αιώνα.

## Βιογραφικά στοιχεία
thumb|left|200px|Προτομή του Πατριάρχη Γεράσιμου Α΄ στον Άγιο Ιωάννη Αρκαδίας
Ο κατά κόσμον Κωνσταντίνος Δημητρίου Πρωτόπαπας γεννήθηκε το 1839 στον Άγιο Ιωάννη Κυνουρίας Αρκαδίας. Το 1852, σε ηλικία μόλις 13 ετών, μετέβη στα Ιεροσόλυμα, κοντά στον αδελφό του πατέρα του, επίσκοπο Λύδης, Γεράσιμο Πρωτόπαπα. Εκεί σπούδασε στην Θεολογική Σχολή του Τιμίου Σταυρού, από την οποία αποφοίτησε  αποφοίτησε το 1861. Στη συνέχεια εστάλη στην Αθήνα, όπου σπούδασε Φυσική και Μαθηματικά στο εκεί Πανεπιστήμιο.

Το 1862 εκάρη μοναχός με το όνομα Γεράσιμος, προς τιμήν του θείου του, και χειροτονήθηκε διάκονος. Μετά την επιστροφή του από την Αθήνα διορίστηκε Καθηγητής στη Θεολογική Σχολή του Τιμίου Σταυρού Ιεροσολύμων. Το 1872 χειροτονήθηκε πρεσβύτερος και έλαβε το οφίκιο του Αρχιμανδρίτη. Στις 11 Δεκεμβρίου 1877 χειροτονήθηκε Αρχιεπίσκοπος Φιλαδελφείας. Το 1879 και το 1880 εκπροσώπησε το Πατριαρχείο Ιεροσολύμων στις διαπραγματεύσεις για το Μοναστηριακό ζήτημα και συμμετείχε στο Συνέδριο του Βερολίνου. Στις 20 Αυγούστου 1881 εξελέγη Μητροπολίτης Σκυθουπόλεως. Ήταν υποψήφιος κατά την πατριαρχική εκλογή των Ιεροσολύμων το 1882-1883 και αντιτάχθηκε σθεναρά στην υποψηφιότητα του Νικοδήμου, ο οποίος θεωρούταν ρωσόφιλος.

### Οι Πατριαρχίες του
Με την υποστήριξη του Νικόδημου, ο οποίος τον έβλεπε ως κύριο αντίπαλό του και προσπαθούσε να τον απομακρύνει από την Παλαιστίνη, ο Γεράσιμος εξελέγη Πατριάρχης Αντιοχείας στις 30 Μαΐου 1885, παρά την αντίθεση μέρους του αραβόφωνου κλήρου. Η Πατριαρχία του στην Αντιόχεια σημαδεύτηκε από προβλήματα και αναταραχές, καθώς αυξανόταν η αντιπαράθεση του αραβόφωνου κλήρου και λαού με την ελληνόφωνη ιεραρχία, η οποία κατέληξε σε ανοιχτή σύγκρουση τη δεκαετία του 1890.

Στις 27 Φεβρουαρίου 1891, μετά την παραίτηση του Νικοδήμου, εξελέγη Πατριάρχης Ιεροσολύμων. Κατά την Πατριαρχία του αναβίωσε την Σχολή του Τιμίου Σταυρού και επανέλαβε τις λειτουργίες σε αρκετές αρχαίες εκκλησίες. Έδωσε έμφαση στη βελτίωση των υλικοτεχνικών μέσων της Αγιοταφιτικής Αδελφότητας, καθώς και στην επικράτηση εσωτερικής τάξης και ειρήνης.

Πέθανε στα Ιεροσόλυμα σε ηλικία 58 χρονών, στις 9 Φεβρουαρίου 1897. Κατά την παράδοση, πριν πεθάνει, ζήτησε να τοποθετηθεί στον τάφο του, χώμα από την πατρίδα του, τον Άγιο Ιωάννη. Ενίσχυσε τους ναούς της Κυνουρίας με ιερά σκεύη, άμφια, καντήλια, επιταφίους, ευαγγέλια και άλλα. Βοήθησε, επιπλέον, να σπουδάσει ο αδελφός του, τα ανίψια του, αλλά και άλλοι συμπατριώτες του.

## Παραπομπές


## Πηγές
*Ι. Κουσκουνάς, Κ. Χασαπογιάννης, Ι. Κακαβούλιας - *Θυρεάτις Γη*, Αθήνα 1981, Ίδρυμα Μνήμης Αγγελικής & Λεωνίδα Ζαφείρη
*Ευστρ. Δαλιάνη - *“Αγιάννης”, η άγνωστη πρωτεύουσα της Ελλάδος*, Αθήνα 2016

Κατηγορία:Πατριάρχες Ιεροσολύμων
Κατηγορία:Πατριάρχες Αντιοχείας
Χειμερινή Ώρα Δυτικών Σαμόα

Η **Χειμερινή ώρα δυτικών Σαμόα** είναι η χειμερινή ώρα των Δυτικών Σαμόα. Στην χώρα χρησιμοποιούν θερινή ώρα, με αποτέλεσμα η χειμερινή ώρα να χρησιμοποιείται από την πρώτη Κυριακή του Απριλίου στις 4:00 το πρωί μέχρι την τελευταία Κυριακή του Σεπτέμβρη, στις 3 το πρωί. Στη Σαμόα η χειμερινή ώρα είναι η UTC+13:00, μία ώρα μετά τη Νέα Ζηλανδία. Στις 29 Δεκεμβρίου 2011, η χώρα έκανε το πέρασμα από το ανατολικό στο δυτικό κομμάτι της Διεθνούς Γραμμής Ημερομηνίας. Πριν τις 29-12-2011, η χειμερινή ώρα ήταν η ίδια με αυτή των Αμερικανικών Σαμόα, η UTC-11:00. Την περίοδο θερινής ώρας η χώρα έχει την ίδια ώρα με το Κιριτιμάτι, UTC+14.

Κατηγορία:Σαμόα
Ρύπανση

Η **ρύπανση** είναι ευρεία έννοια, η οποία μεταβάλλει τη σύνθεση των διαφόρων βιολογικών συστατικών των φυσικών στοιχείων του πλανήτη, ως αποτέλεσμα της ανθρώπινης δραστηριότητας. Δεν είναι δηλαδή τίποτε άλλο, παρά η αλλοίωση της μορφής του περιβάλλοντος και της ισορροπίας του ανθρώπου με τη φύση.

Σύμφωνα με την Οδηγία 96/61/ΕΚ: "Ρύπανση" είναι η άμεση ή έμμεση εισαγωγή, στην ατμόσφαιρα, το νερό ή το έδαφος, ως αποτέλεσμα ανθρώπινης δραστηριότητας, ουσιών, κραδασμών, θερμότητας ή θορύβου που ενδέχεται να θίξουν την ανθρώπινη υγεία ή το περιβάλλον, να υποβαθμίσουν υλικά αγαθά, να παραβλάψουν ή να εμποδίσουν τη ψυχαγωγική λειτουργία, καθώς και τις άλλες νόμιμες χρήσεις του περιβάλλοντος.

## Μορφές ρύπανσης
Οι μορφές ρύπανσης εξαρτώνται από το τμήμα του περιβάλλοντος που επηρεάζεται όσο και από τη μορφή των ρύπων. 

Μορφές ρύπανσης είναι οι εξής:
*Θαλάσσια ρύπανση
* Ατμοσφαιρική ρύπανση
*Ρύπανση εδαφών
*Ρύπανση των υδάτων
*Ηχητική ρύπανση

## Βιβλιογραφία
**G*. *Tyler Miller,* (Μεταφρασμένο) (2004). *Περιβαλλοντικές επιστήμες*. Εκδόσεις ΙΩΝ. ISBN 960-411-517-0
*Γιώργος Βαβίζος, Αριστείδης Μερτζάνης, (2003). Μελέτες περιβαλλοντικών επιπτώσεων. Εκδόσεις ΠΑΠΑΣΩΤΗΡΙΟΥ. ISBN 978-960-753-003-5
*Θ. Κουϊμτζής, Κ. Φυτιάνος, Κ. Σαμαρά - Κωνσταντίνου, Δ. Βουτσά, (2004). *Έλεγχος ρύπανσης περιβάλλοντος*. Εκδόσεις University Studio Press. ISBN 978-960-121-350-7
*Φυτιάνος Κωνσταντίνος, (Β' Έκδοση, 1996). Η Ρύπανση των Θαλασσών. Εκδόσεις University Studio Press. ISBN 978-960-122-321-6

* Φυτιάνος Κωνσταντίνος Κ., Σαμαρά - Κωνσταντίνου Κωνσταντινή, (2009). Χημεία Περιβάλλοντος. Εκδόσεις University Studio Press. ISBN 978-960-121-808-3
*Εγκυκλοπαίδεια του Περιβάλλοντος για νέους: Ρύπανση. National Geographic (Τόμος 5). ΣΕΛΕΝΑ ΕΚΔΟΤΙΚΗ Α.Ε. (© 2013 για την ελληνική γλώσσα). 

## Εξωτερικοί σύνδεσμοι
* 
* 

Κατηγορία:Περιβάλλον
Μιχαήλο Λάλιτς

Ο **Μιχαήλο Λάλιτς **(προφέρεται [mixǎilɔ lâlitɕ]; 7 Οκτωβρίου 1914, Τρέπτσα, Αντριέβιτσα,  Βασίλειο του Μαυροβουνίου – 30 Δεκεμβρίου 1992, Βελιγράδι, Σερβία & Μαυροβούνιο) ήταν ένας εξέχων συγγραφέας της σερβικής λογοτεχνίας.

## Γενικά
Γεννήθηκε στο χωριό Τρέπτσα  (στο δήμο Αντριέβιτσα στο βόρειο-ανατολικό Μαυροβούνιο  το 1914. Τα πιο σημαντικά μυθιστορήματά του είναι τα: "Svadba", "Zlo proljeće", "Raskid", "Hajka", "Ratna sreća", και το αριστούργημά του, "Lelejska gora".

Κέρδισε το Βραβείο ΝΙΝ (το βραβείο του περιοδικού *NIN* για το μυθιστόρημα της χρονιάς) για το "Ratna sreća" το 1973, και ήταν ο πρώτος αποδέκτης της "Njegos βραβείο" για το "Lelejska gora". Στα μυθιστορήματά  απεικονίζονται σημαντικά γεγονότα της σύγχρονης ιστορίας του Μαυροβουνίου, παγκόσμιοι Πόλεμοι, ιδίως, και οι μάχες μεταξύ των ανταρτών και των τσέτνικ.

Έζησε στο Χέρτσεγκ Νόβι και στο Βελιγράδι, και ήταν μέλος της Ακαδημίας Τεχνών και Επιστημών του Μαυροβουνίου και της σερβικής Ακαδημίας Επιστημών και Τεχνών, της οποίας ήταν ο αντιπρόεδρος. Ήταν επίσης μέλος της SKOJ και του Κομμουνιστικού Κόμματος. Πέθανε στο Βελιγράδι το 1992.

## Βιβλιογραφία

### Διηγήματα
* Izvidnica (Περιπολία) (1948)
* Prvi snijeg (Το Πρώτο Χιόνι) (1951)
* Na mjesečini (Υπό το Σεληνόφως) (1956)
* Posljednje brdo (Ο Τελευταίος Λόφος) (1967)

### Μυθιστορήματα
* Svadba (Ο Γάμος) (1950)
* Zlo proljeće (Η  Κακή Άνοιξη) (1953)
* Raskid (Ο χωρισμός) (1955)
* Lelejska gora (Το Βουνό των δακρύων) (1957,1962)
* Hajka (Η Επιδίωξη) (1960)
* Pramen ήμερο (Η Κλειδαριά του Σκότους) (1970)
* Ratna sreća (Η Τύχη του Πολέμου) (1973)
* Zatočnici (Οι Δικηγόροι) (1976)
* Dokle gora zazeleni (Μέχρι το Βουνό γίνεται Πράσινο) (1982)
* Gledajući dolje na drumove (Κοιτάζοντας κάτω στους Δρόμους) (1983)
* Odlučan čovjek (Ο Αποφασισμένος) (1990)

## Παραπομπές


## Εξωτερικές σύνδεσμοι
*  Λογοτεχνικά Έργα του Μαυροβουνίου online

Κατηγορία:Σέρβοι μυθιστοριογράφοι
Meine Seel erhebt den Herren, BWV 10

thumb|240px|right|Η Επίσκεψη της Παναγίας στην Ελισάβετ αποτελεί το θέμα του κεντρικού ύμνου τής καντάτας
Η καντάτα ***Meine Seel erhebt den Herren*** (*Μεγαλύνει η Ψυχή μου τον Κύριον*), με αριθμό BWV 10, είναι το δέκατο σε αρίθμηση έργο του Γιόχαν Σεμπάστιαν Μπαχ, σύμφωνα με τον συγκεκριμένο κατάλογο τον οποίο εισήγαγε ο Γερμανός μουσικολόγος Βόλφγκανγκ Σμίντερ (Wolfgang Schmieder, 1901 – 1990) και χρησιμοποιείται ευρύτατα σήμερα. Το έργο ανήκει στις εκκλησιαστικές καντάτες του μεγάλου κάντορα και, συγκεκριμένα, στις κοράλ καντάτες του δεύτερου κύκλου καντατών του. Παρουσιάστηκε στις 2 Ιουλίου 1724 στη Λειψία, για τον εορτασμό της Επίσκεψης της Μαρίας στην Ελισάβετ (για να τής ανακοινώσει το μήνυμα του Ευαγγελισμού) (*Festo visitationis Mariae*).

## Ιστορικό
Ο Μπαχ έγραψε την καντάτα *Meine Seel erhebt den Herren* το 1724, κατά το δεύτερο έτος παραμονής του στη Λειψία, και είναι η πέμπτη κατά σειράν από τις καντάτες τού περίφημου δεύτερου ετήσιου κύκλου καντατών. Την παρουσίασε στην πόλη ξανά, τουλάχιστον μία φορά ακόμη, κατά τη διάρκεια της δεκαετίας τού 1740. Τα προβλεπόμενα αναγνώσματα για τη συγκεκριμένη ημέρα παρουσίασής της (2 Ιουλίου 1724) ήταν από το Βιβλίο του Ησαΐα (Ησαΐας 11: 1-5) και από το Ευαγγέλιο του Λουκά, (Η Επίσκεψη της Μαρίας στην Ελισάβετ [Κατά Λουκάν 1: 39-56]).

## Κείμενο
Ο ύμνος πάνω στον οποίο βασίζεται η κοράλ καντάτα (cantus firmus) είναι το γερμανικό Magnificat και προοριζόταν για τους Εσπερινούς στις εκκλησίες της Λειψίας. Από αυτή την άποψη, η συγκεκριμένη καντάτα διαφέρει από τις άλλες κοράλ καντάτες του Μπαχ, στις οποίες το κύριο θέμα ήταν ένα λουθηρανικό κοράλ. Επίσης, το καταληκτικό 7ο μέρος δεν είναι ένα τυπικό κοράλ αλλά, περισσότερο, μία κοράλ δοξολογία, που έχει τις ρίζες της στο Γρηγοριανό μέλος.

## Οργανοθεσία και δομή
Η καντάτα είναι γραμμένη στην **Μι Μείζονα** και έχει **7 μέρη**. Ο Μπαχ την συνέθεσε για **τέσσερις σολίστες φωνής** (S, A, T, Β), **τετράφωνη χορωδία** και μπαρόκ ενόργανο σύνολο από **τρομπέτα**, **δύο όμποε**, **δύο βιολιά**, **βιόλα** και **μπάσο κοντίνουο**.  Στο κοράλ του φινάλε, τα όργανα παίζουν *colla parte* στις 3 υψηλότερες φωνές των χορωδών (S, A, T).

(S: Σοπράνο, A: Άλτο, T: Τενόρος, B: Μπάσος)
*Η τονικότητα στα ρετσιτατίβα αναφέρεται μόνον για τα πρώτα μέτρα, ενώ μπορεί να αλλάζει δραματικά στην τελική πτώση
*Το μπάσο κοντίνουο δεν αναφέρεται ξεχωριστά διότι παίζει σε όλα τα μέρη

## Παραπομπές

## Πηγές
*Dürr, Alfred (2006). «The Cantatas of J. S. Bach: With Their Librettos in German-English Parallel Text. Translated byRichard D. P. Jones». Oxford University Press. ISBN 978-0-19-929776-4
*Julian, John (1892). A dictionary of hymnology: setting forth the origin and history of Christian hymns of all ages and nations. C. Scribner's Sons. σσ. 1073–4.
*Wolff, Christoph (2002). Johann Sebastian Bach: The Learned Musician. Oxford University Press. ISBN 978-0-393-32256-9.

Κατηγορία:Καντάτες του Γιόχαν Σεμπάστιαν Μπαχ
Αλαιξί Ρομαό

Ο **Ζακ-Αλαιξί Ρομαό** (γαλλικά: *Jacques-Alaixys Romao*, γενν. 18 Ιανουαρίου 1984) είναι Τογκολέζος επαγγελματίας ποδοσφαιριστής και διεθνής με την Εθνική Τόγκο. Αγωνίζεται στον Ιωνικό. Περισσότερο γνωστός είναι ως **Αλεξί Ρομαό** (Alaixys Romao).

Από το  καλοκαίρι του 2016 έως και το 2018, αγωνίστηκε στη Super League, για τον Ολυμπιακό Πειραιώς, ως μέσος. 

Μετά τον Ολυμπιακό αγωνίστηκε στο πρωτάθλημα της Γαλλίας για τις ομάδες Σταντ ντε Ρενς και Γκενγκάν. Στις 30 Ιουνίου 2021 πήρε μεταγραφή στον Ιωνικό. 

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι ποδοσφαιριστές
Κατηγορία:Τογκολέζοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Τόγκο
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λουάν-Κουιζώ ΦΚ
Κατηγορία:Ποδοσφαιριστές Γκρενόμπλ Φουτ 38
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σταντ ντε Ρενς
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Ποδοσφαιριστές Κυπέλλου Εθνών Αφρικής 2010
Χώρες του Ηνωμένου Βασιλείου

Με τον όρο **Χώρες του Ηνωμένου Βασιλείου** ορίζουμε την Αγγλία, τη Σκωτία, την Ουαλία και τη Βόρεια Ιρλανδία. Τις τέσσερις χώρες από τις οποίες αποτελείται το Ηνωμένο Βασίλειο και σχηματίζουν ένα κυρίαρχο κράτος.

Ο όρος «χώρες» είναι ο συνηθέστερος, τόσο στο Ηνωμένο Βασίλειο όσο και στη διεθνή κοινότητα παρ'όλο που δεν είναι ανεξάρτητα κράτη. Οι 4 χώρες αναφέρονται στον Διεθνή Οργανισμό Τυποποίησης ως χώρες για αθλητικούς κυρίως σκοπούς που οι προαναφερόμενες συμμετέχουν ξεχωριστά. Ενώ η Βόρεια Ιρλανδία σε πολλές διοργανώσεις συμμετέχει ως μέρος της Δημοκρατίας της Ιρλανδίας.

Το Ηνωμένο Βασίλειο ως κυρίαρχο κράτος εκπροσωπεί τις 4 χώρες στο πλαίσιο διεθνών οργανισμών, τύπου ΟΗΕ του οποίου είναι μέλος. To Κοινοβούλιο του Ηνωμένου Βασιλείου και η κυβέρνηση του κράτους ασχολείται με θέματα που αφορούν τις τέσσερις χώρες αλλά δεν παρεμβαίνει στις αρμοδιότητες του κοινοβουλίου κάθε μίας χώρας ξεχωριστά. Η Αγγλία ωστόσο, έχει την ευθύνη του Βρετανικού Κοινοβουλίου που τοποθετείται στο Λονδίνο.

Τα Νησιά της Μάγχης και ο Νήσος του Μαν είναι εξαρτήσεις του στέμματος και δεν ανήκουν στις χώρες του Ηνωμένου Βασιλείου. Παρομοίως τα Βρετανικά Υπερπόντια Εδάφη δεν αποτελούν χώρες του Ηνωμένου Βασιλείου.

Στην Ελλάδα για να αναφερθούμε στο κράτος χρησιμοποιείται πολύ συχνά λανθασμένα ο όρος "Αγγλία", όνομα το οποίο δεν είναι αποδεκτό από τους Σκώτους, τους Ουαλούς και τους κατοίκους της Βόρειας Ιρλανδίας. Ο όρος "Μεγάλη Βρετανία" ή "Βρετανία" είναι αποδεκτός από τους Σκώτους, τους Ουαλούς και τους Άγγλους αφού παραπέμπει στο νησί αλλά όχι από τους κατοίκους της Βόρειας Ιρλανδίας διότι ανήκουν στο νησί της Ιρλανδίας και όχι της Βρετανίας. Επομένως ο όρος Ηνωμένο Βασίλειο είναι ο σωστότερος από τη στιγμή που είναι το επίσημο όνομα του κράτους, αποδεκτό από τις 4 χώρες αλλά και από τα υπερπόντια εδάφη.

## Βασικά στοιχεία




## Παραπομπές



Κατηγορία:Κυβέρνηση του Ηνωμένου Βασιλείου
Νούμι Ραπάς

Η **Νούμι Ραπάς** (*Noomi Rapace*, 28 Δεκεμβρίου 1979) είναι Σουηδή ηθοποιός.
## Βιογραφία
Γεννήθηκε το 1979 στο Χούντικσβαλ της Σουηδίας ως *Νούμι Νορέν* από Σουηδή μητέρα και Ισπανό πατέρα. Το επώνυμο *Ραπάς* το επινόησε μαζί με τον πρώην σύζυγό της, τον ηθοποιό Όλα Ραπάς, και σημαίνει στα γαλλικά *αρπακτικό πουλί*.

Έγινε γνωστή από την τριλογία *[[Το κορίτσι με το τατουάζ (ταινία 2009)|Το κορίτσι με το τατουάζ]]*, *[[Το κορίτσι που έπαιζε με τη φωτιά]]* και *[[Το κορίτσι στη φωλιά της σφήκας]]*, όπου υποδύθηκε τη *Λίσμπεθ Σαλάντερ*. Κατόπιν συνέχισε με δουλειές στο Χόλιγουντ, όπως το *[[Sherlock Holmes 2: Το παιχνίδι των σκιών]]*, το *[[Πάθος (ταινία)|Πάθος]]*, και το *[[Προμηθέας (ταινία)|Προμηθέας]]*. Το 2016 υποδύθηκε τη Μαρία Κάλλας στην ταινία *[[Callas]]* της σκηνοθέτριας Νίκι Κάρο.

## Προσωπική ζωή

Η Rapace παντρεύτηκε τον Σουηδό ηθοποιό Ola Rapace (γεν. Pär Ola Norell) το 2001. Μετά τον γάμο του, το ζευγάρι αποφάσισε να μην χρησιμοποιήσει κανένα από τα τότε επώνυμά τους (Norén και Norell, αντίστοιχα) και αντ' αυτού να υιοθετήσει ένα ολοκαίνουργιο επώνυμο.
## Φιλμογραφία
*
*1997 Sanning eller konsekvens
*2003 Capricciosa 
*2005 Blodsbröder 
*2007 Daisy Diamond 
*2009 Το κορίτσι με το τατουάζ
*2009 Το κορίτσι που έπαιζε με τη φωτιά
*2009 Το κορίτσι στη φωλιά της σφήκας
*2010 Svinalängorna 
*2011 Sherlock Holmes 2: Το παιχνίδι των σκιών
*2011 Babycall 
*2012 Πάθος
*2012 Προμηθέας
*2013 Η γεύση της εκδίκησης
*2014 Η συγκάλυψη
*2015 Child 44
*2016 Rupture
*2016 Callas
*2017 
*2017 Προμηθέας 2
*2019 Κοντά

## Παραπομπές


Κατηγορία:Σουηδές ηθοποιοί κινηματογράφου
Κατηγορία:Σουηδές ηθοποιοί τηλεόρασης
Κωδικοί ATC A

Οι **κωδικοί ATC A**, που περιγράφουν το *Πεπτική οδός και μεταβολισμός* είναι ενότητα του Ανατομικού-Θεραπευτικού-Χημικού Συστήματος Ταξινόμησης, ενός συστήματος αλφαριθμητικών κωδικών που αναπτύχθηκε από τον WHO για την ταξινόμηση των φαρμάκων και άλλων ιατρικών προϊόντων.

Κωδικοί για κτηνιατρική χρήση (ATCvet codes) μπορούν να δημιουργηθούν τοποθετώντας το γράμμα Q μπροστά από τον ανθρώπινο κωδικό ATC: **QA**...

Οι εθνικές εκδόσεις της ταξινόμησης ATC μπορούν να συμπεριλαμβάνουν πρόσθετους κωδικούς που δεν υπάρχουν σε αυτόν τον κατάλογο, οι οποίοι ακολουθούν την έκδοση WHO.

## Παραπομπές


## Δείτε επίσης
* Ανατομικό-Θεραπευτικό-Χημικό Σύστημα Ταξινόμησης

A
Δύο ημέρες, μία νύχτα

Το ***Δύο ημέρες, μία νύχτα*** (πρωτότυπος τίτλος: ***Deux jours, une nuit***) είναι βέλγικη ταινία του 2014 των αδερφών Νταρντέν.

## Πλοκή
Η Σαντρά είναι εργαζόμενη σύζυγος και μητέρα. Λόγω ψυχολογικών προβλημάτων, έλειψε κάποιους μήνες από τη δουλειά της. Κατά τη διάρκεια της απουσίας της οι 16 συνάδελφοί της συνειδητοποίησαν πως μπορούν να ολοκληρώσουν τη δουλειά αν δουλέψουν λίγες ώρες παραπάνω. Το αφεντικό τους προσφέρει bonus 1.000 ευρώ επιπλέον, αν όμως γυρίσει η Σαντρά δε θα το πάρουν. Η Σαντρά έχει μπροστά της ένα Σαββατοκύριακο για να μπορέσει να τους μεταπείσει.

Με τη βοήθεια του συζύγου της Μανού, θα πάει στα σπίτια όλων των συναδέλφων της για να τους μεταπείσει. Κάποιοι θα την υποστηρίξουν, κάποιοι άλλοι όχι.

Όταν έρχεται η Δευτέρα, οι συνάδελφοι της ψηφίζουν 8 υπέρ και 8 κατά, άρα δεν επιτυγχάνεται η πλειοψηφία. Τότε το αφεντικό καλεί στο γραφείο του τη Σαντρά και της προτείνει να την κρατήσει, αν απολύσει έναν συνάδελφό της που ήταν με σύμβαση, ο οποίος είχε ψηφίσει υπέρ της. Η Σαντρά το αρνείται και αποχωρεί.

## Διανομή
*Μαριόν Κοτιγιάρ ως Σαντρά
*Φαμπρίτζιο Ροντζιόνε ως Μανού

## Βραβεία/Διακρίσεις
Η ταινία ήταν υποψήφια για τον Χρυσό Φοίνικα, το Βραβείο BAFTA Καλύτερης Μη Αγγλόφωνης Ταινίας και το βραβείο Σεζάρ καλύτερης ξένης ταινίας.

## Παραπομπές


## Εξωτερικοί σύνδεσμοι
*

Κατηγορία:Βελγικές ταινίες
Κατηγορία:Γαλλικές ταινίες της δεκαετίας 2010
Κατηγορία:Ιταλικές ταινίες της δεκαετίας 2010
Κατηγορία:Γαλλόφωνες ταινίες
Κατηγορία:Αραβόφωνες ταινίες
Κατηγορία:Ταινίες σχετικά με την οικονομική κρίση
Κατηγορία:Ταινίες του 2014
Κατηγορία:Ταινίες σε σκηνοθεσία αδερφών Νταρντέν
Κατηγορία:Ταινίες γυρισμένες στο Βέλγιο
Κατηγορία:Ταινίες με θέμα την κατάθλιψη
Ψευδο-Μωυσής (Κρήτη)

Ο **ψευδο-Μωυσής** ήταν Ιουδαίος της Κρήτης του 5ου αιώνα ο οποίος ισχυρίστηκε πως είναι ο Βιβλικός Μωυσής και ο Μεσσίας.

Μετά την αποτυχημένη Στάση του Μπαρ Κοχμπά, τα μαζικά μεσσιανικά κινήματα του ιουδαϊσμού σταμάτησαν, η ελπίδα της έλευσης του Μεσσία, ωστόσο, συνέχισε. Σύμφωνα με μία ερμηνεία του Ταλμούδ, ο Μεσσίας αναμενόταν το έτος 440 (Sanh. 97b) ή 471 ("Ab. Zarah 9b).

Αυτή η προσδοκία, σε συνδυασμό με τις ταραχές στη Ρωμαϊκή αυτοκρατορία που προκάλεσαν οι βαρβαρικές εισβολές, επέφεραν μια αναζωπύρωση του εβραϊκού μεσσιανισμού γύρω στον 5ο αιώνα. Επί βασιλείας Θεοδοσίου Β΄ και Πατριαρχείας Αττικού, ένας άνδρας ο οποίος αυτοαποκαλέστηκε Μωυσής, ισχυριζόμενος πως κατέβηκε από τον ουρανό, υποσχέθηκε να οδηγήσει τους Ιουδαίους της Κρήτης στην Παλαιστίνη δια ξηράς μέσα από τη θάλασσα ακριβώς όπως ο Μωυσής είχε οδηγήσει, σύμφωνα με την Πεντάτευχο, τους Ισραηλίτες στη Γη της Επαγγελίας μέσω της Ερυθράς Θάλασσας. Επί ένα χρόνο περιδιάβηκε την Κρήτη κηρύττοντας τη νέα έξοδο προς τη Γη της Επαγγελίας. Οι οπαδοί του εγκατέλειψαν τις περιουσίες τους και περίμεναν την ημέρα κατά την οποίαν ο Μωυσής θα ανέγγελνε την αποχώρηση. Όταν τους κάλεσε, τον ακολούθησαν σε ένα ακρωτήρι πάνω από τη θάλασσα, από όπου τους διέταξε να πέσουν κάτω. Αρκετοί πέθαναν από πνιγμό ή χτυπώντας στα βράχια. Κάποιοι σώθηκαν από χριστιανούς αλιείς και εμπόρους, που έτυχε να βρεθούν στο σημείο. Μετά το συμβάν, σύμφωνα με το Σωκράτη Σχολαστικό, πολλοί Κρήτες Ιουδαίοι ασπάστηκαν το Χριστιανισμό. 

Ενώ ο Σωκράτης αναφέρει πως ο Μωυσής εξαφανίστηκε (*"ἀφανὴς γάρ ἐγένετο"*) και γι' αυτό κυκλοφόρησαν φήμες πως ήταν ένας δαίμονας που έστειλε ο Θεός για να οδηγήσει τους Εβραίους σε λάθος δρόμο, το αιθιοπικό "Χρονικόν" του Ιωάννη Νικίου ισχυρίζεται ότι έπεσε στη θάλασσα και πέθανε. Παρότι αποκαλούσε τον εαυτό του Μωυσή, το "Χρονικόν" δίνει το πραγματικό του όνομα ως "Fiskis'.

## Αναφορές



Κατηγορία:Βυζαντινοί του 5ου αιώνα
Πανελλήνιο διασυλλογικό πρωτάθλημα αντισφαίρισης ανδρών-γυναικών

Το **διασυλλογικό πρωτάθλημα τένις** είναι η διοργάνωση μέσω της οποίας αναδεικνύονται οι πρωταθλητές σύλλογοι, και διεξάγεται χωριστά για άνδρες και γυναίκες. Το πρωτάθλημα είναι χωρισμένο σε τρεις κατηγορίες, την Α', τη Β' και τη Γ' Εθνική. Το πρώτο διασυλλογικό πανελλήνιο πρωτάθλημα, ομαδικό τουρνουά κυρίως, έγινε το 1929 με την ονομασία "Διασυλλογικό πρωτάθλημα Ιωάννης Κετσέας" έως το 1933 όπου σταμάτησε.

## Πρωταθλητές
### Διασυλλογικό ομαδικό πρωτάθλημα Ελλάδος "Ιωάννης Κετσέας"

Το κύπελλο διεξαγόταν σε δύο ομίλους, Ζώνες όπως λέγονταν, Βορά και Νότου, οι δύο πρώτοι έπαιζαν για στα ημιτελικά όπου στον τελικό ο νικητής έπαιζε με τον πρωταθλητή της προηγούμενης χρονιάς για τον τίτλο του νέου πρωταθλητή.

### Διασυλλογικό πρωτάθλημα Ελλάδος

## Παραπομπές


## Πηγές
* Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε., ISBN 960-85466-2-1
* Ελευθέριου Σκιαδά, *Γυναικείος αθλητισμός στη σύγχρονη Ελλάδα*, Π.Α.Σ.Γ. Η Καλλιπάτειρα , Εκδόσεις Λαβύρινθος, Αθήνα 1998, ISBN 960-85466-9-9

## Εξωτερικοί σύνδεσμοι
*Επίσημος ιστότοπος Ε.Φ.Ο.Α. (Ελληνική Φίλαθλη Ομοσπονδία Αντισφαίρισης)
*Οι Πρωταθλητές της Αντισφαίρισης (έως το 1997) Παλαιότερη έκδοση του ιστοτόπου της ΓΓΑ.




Αντισφαίριση
Κατάλογος έργων του Αντρέα Μαντένια

Στο λήμμα αυτό περιλαμβάνονται έργα του Αντρέα Μαντένια.

## Α. Διάφορα μείζονα έργα




## Β. Μάντοβα, [[Δουκικό ανάκτορο της Μάντοβα]], [[Δωμάτιο των Συζύγων]]
Τοιχογραφίες στην Αίθουσα των Συζύγων (ή Camera picta - Ζωγραφισμένη Αίθουσα) 
του Δουκικού ανακτόρου της Μάντοβα (1465 – 1474).

## Παραπομπές


 
Κατηγορία:Ζωγράφοι της Αναγέννησης
Κατηγορία:Κατάλογοι έργων τέχνης
Κωδικοί ATC J

## Δείτε επίσης
* Ανατομικό-Θεραπευτικό-Χημικό Σύστημα Ταξινόμησης
* Οι άνοσοι οροί, οι ανοσοσφαιρίνες και τα εμβόλια για κτηνιατρική χρήση είναι στην ομάδα ATCvet QI.

## Παραπομπές


J
Όσκαρ Καρντόσο

Ο **Όσκαρ Ρενέ Καρντόσο Μαρίν** (ισπανικά: *Óscar René Cardozo Marín*, [προφορά: *ˈ[[ΔΦΑ|oskaɾ reˈne karˈðoso maˈɾin]]*], 20 Μαΐου 1983 - ) είναι Παραγουανός επαγγελματίας ποδοσφαιριστής και διεθνής με την Εθνική Παραγουάης. Από το καλοκαίρι του 2017, αγωνίζεται στη Παραγουάη και ανήκει στην Λιμπερτάδ, όπου παίζει ως επιθετικός.

Ο Καρντόσο είναι γνωστός για το δυνατό του αριστερό πόδι, αλλά και την ευχέρεια του στο σκοράρισμα, μέσω στημένων φάσεων. Αγωνιζόμενος στη Νιούελς Ολντ Μπόις έλαβε κάποια αναγνωρισιμότητα, ενώ κατόπιν μίας σεζόν εκεί, μετακόμισε στην Πορτογαλία για λογαριασμό της Μπενφίκα. Εκεί, παίζοντας πολύ καλό ποδόσφαιρο, πέτυχε σχεδόν 200 γκολ, στις διάφορες διοργανώσεις όπου συμμετείχε. Ενώ κατέκτησε και 8 τίτλους. Το 2014, μετακόμισε στην Τουρκία για λογαριασμό της Τράμπζονσπορ, ενώ το 2016 ήρθε στον Ολυμπιακό.

Ο Καρντόσο, από το 2006 συμμετέχει και στην Εθνική Παραγουάης, με την όποια έχει κάνει πάνω από 45 συμμετοχές, συμμετέχοντας με αυτή, στο Κόπα Αμέρικα του 2007, καθώς και στο Μουντιάλ του 2010. Το 2006, ονομάστηκε ο καλύτερος *Παραγουανός Ποδοσφαιριστής*.

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Παραγουανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Παραγουάης
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κλουμπ Νασιονάλ
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Λιμπερτάδ
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Πορτογαλία
Περιφέρεια Μανγκιστάου

**Η περιφέρεια Μανγκιστάου** (καζακικά:Маңғыстау облысы, *Mañğıstaw oblısı*, ماڭعىستاۋ وبلىسى) είναι μια περιφέρεια στο δυτικό κομμάτι του Καζακστάν. Η πρωτεύουσα του είναι το Ακτάου, ένα λιμάνι με πληθυσμό 183.350 κάτοικοι στην απογραφή του 2017. Όλη η περιφέρεια έχει πληθυσμό 745.909 κατοίκους σύμφωνα με εκτίμηση την 1 Φεβρουαρίου 2022.

## Γεωγραφία
Η περιφέρεια βρίσκεται στο νοτιοδυτικό Καζακστάν, στην χερσόνησο Μανγκισλάκ. Η ακτογραμμή του περιλαμβάνει σημαντικό μέρος του καζακικού μέρους της Κασπίας Θάλασσας και συνορεύει με το Τουρκμενιστάν και το Ουζμπεκιστάν. Συνορεύει επίσης και με δύο περιφέρειας της χώρας, τις περιφέρειες Ακτόμπε και Ατιράου. Η έκταση της περιφέρειας είναι 165.600 τ.χλμ. Γεωτρήσεις έδειξαν κατά την Σοβιετική περίοδο ότι υπάρχει πετρέλαιο, που συνέβαλλε στην βιομηχανοποίηση της περιοχής.

Το έδαφος του Μανγκιστάου περιλαμβάνει πολλά διαφορετικά τοπία και ερήμους: πεδιάδα της Κασπίας, οροπέδια (Ουστούρτ, Μανγκισλάκ, Κεντιρλί-Καγιασάν), βουνά (Ακτάου, Καρατάου), κοιλότητες, έρημο και βουνά. Το υψηλότερο μέρος είναι το όρος Οτπάν με υψόμετρο 556 μέτρα, και το χαμηλότερο είναι το κάτω μέρος της κοιλότητας Καράγκιε, 132 μέτρα κάτω από το επίπεδο της θάλασσας.

## Κλίμα
Λόγω της μεγάλης σε έκταση περιοχής που κατέχει, έχει ποίκιλλα κλίματα. Το βόρειο Μανγκιστάου έχει κρύο το χειμώνα. Το κλίμα είναι μεσογειακό με ψυχρούς χειμώνες και ήπια καλοκαίρια. Η μέση θερμοκρασία Ιανουαρίου είναι -3&nbsp;°C, και +26&nbsp;°C τον Ιούλιο. Η ετήσια βροχόπτωση είναι 150 χιλιοστά (5.9 ίντσες).

## Διοικητική διαίρεση
Η περιοχή διαιρείται σε πέντε επαρχίες και 2 πόλεις περιφερειακής σημασίας, το Ακτάου και το Ζαναοζέν. Οι επαρχίες είναι:

# Επαρχία Μπεϊνέου, με πρωτεύουσα την ομώνυμη πόλη.
# Επαρχία Καρακίγια, με πρωτεύουσα το Κουρίκ. 
# Επαρχία Μανγκιστάου, με πρωτεύουσα το Σέτπε.
# Επαρχία Μουναΐλι, πρωτεύουσα το Μανγκιστάου.
# Επαρχία Τουπκαραγκάν, με πρωτεύουσα το Φορτ-Σεβτσένκο.
Τρεις πόλεις έχουν καθεστώς πόλης: το Ακτάου, το Φορτ-Σεβτσένκο και το Ζαναοζέν.

## Δημογραφία
δεξιά|μικρογραφία|300x300εσ|Περιφέρεια Μανγκιστάου, χειμώνας
Σύμφωνα με την απογραφή του 1999, 50.9% του πληθυσμού είναι Καζάκοι και 32.9% των κατοίκων είναι Ρώσοι.
* Πληθυσμός (2009): 416,500 κάτοικοι (2.6% του πληθυσμού της χώρας, 13η θέση)
* Πυκνότητα: 2.5 άτομα / τ.χλμ. (13η θέση)
* Εθνικότητες: Καζάκοι 70.9%, Ρώσοι 22.9%
* Έκταση: 165.600 τ.χλμ, (6.1%, 7η θέση)

## Παραπομπές


Μανγκισταου
Δημήτριος Καρυτσιώτης

Ο **Δημήτριος Καρυτσιώτης** (1741 – 2 Φεβρουαρίου 1819), ήταν ευεργέτης του Άστρους Κυνουρίας.

## Βιογραφία
Ο Δημήτριος Καρυτσιώτης γεννήθηκε το 1741 στον Άγιο Ιωάννη Κυνουρίας. Ήταν γιος του Ιωάννη και της Κανέλλας και η οικογένειά του καταγόταν από την Καρύτσα Λακωνίας (εξ'ου και το επίθετο *Καρυτσιώτης*). Άλλα αδέλφια του ήταν ο Νικόλαος, ο Πολύκαρπος, ο οποίος ήταν ιερομόναχος, ο Γεώργιος, η Ελένη και η Καλομοίρα. Το 1756, σε ηλικία 15 ετών, έφυγε από το Άστρος, προκειμένου να ακολουθήσει τον θείο του, που έφευγε για τη Σμύρνη με το ένα τσαρούχι, σύμφωνα με την παράδοση. Στην Σμύρνη δούλεψε σκληρά και απέκτησε αρκετά χρήματα. Το 1772, σε ηλικία περίπου 30 ετών, έφυγε για την Τεργέστη, όπου απέκτησε μεγάλη και αξιόλογη περιουσία. Εκεί, σε συνεργασία με τους άλλους Έλληνες, ίδρυσε την *Ελληνική Ορθόδοξη Κοινότητα της Τεργέστης*. Επιπλέον, κατασκεύασε ένα μεγαλοπρεπές κτήριο με την ονομασία *ΑΣΤΡΟΣ* (Νυν Palazzo Carciotti), τιμώντας έτσι την πατρίδα του. Το μεγαλοπρεπές αυτό οικοδόμημα, σώζεται μέχρι και σήμερα στην παραλία της Τεργέστης.

thumb|left|200px|Ο Δημήτριος Καρυτσιώτης
Ο Δημήτριος Καρυτσιώτης, δώρισε χρήματα, ιερά σκεύη και άλλα, που πλούτισαν το Άστρος. Με δωρεά του, το 1798, κτίστηκε στον Άγιο Ιωάννη, η καλλιμάρμαρος Σχολή Καρυτσιώτη. Το 1805, χτίζεται στο Άστρος παράρτημα της Σχολής (σημερινό Αρχαιολογικό Μουσείο Άστρους). Στις σχολές αυτές, φοιτούσαν νέοι από την περιοχή και από ολόκληρη την Πελοπόννησο. Και οι δύο σχολές καταστράφηκαν το 1826 από τον Ιμπραήμ. Το 1805, με τη βοήθεια του αδελφού του, Γεώργιου, έκτισε ένα πέτρινο υδραγωγείο, πλησίον της Μονής Λουκούς, από το οποίο υδρεύονται μέχρι και σήμερα το Άστρος, τα Κάτω Δολιανά, η Μονή Λουκούς, τα Κάτω Βέρβενα και το Παράλιο Άστρος. Την ίδια χρονιά, δώρισε μια έκταση 48 στρεμμάτων, το λεγόμενο «Αγροκήπιο», δίπλα και γύρω από τη Σχολή του.

Ο Δημήτριος Καρυτσιώτης πέθανε στις 2 Φεβρουαρίου 1819, σε ηλικία 78 χρονών. Ανιψιός του ήταν ο Προκόπιος Καρυτσιώτης, ο οποίος ήταν ο μοναδικός κληρονόμος του και διευθυντής της Σχολής Καρυτσιώτη. Το 1912, ανακηρύχτηκε ευεργέτης της κοινότητας Άστρους.

## Πηγές
* Ι. Κουσκουνά, Κ. Χασαπογιάννη, Ι. Κακαβούλια, *Θυρεάτις Γη*, Ίδρυμα Μνήμης Αγγελικής & Λεωνίδα Ζαφείρη, Αθήνα 1981

Κατηγορία:Έλληνες ευεργέτες
Κατηγορία:Δήμος Βόρειας Κυνουρίας
Περιοχή Ιράμπα

Η **Περιοχή Ιράμπα** (Αγγλικά: *Iramba District*, Σουαχίλι: *Wilaya ya Iramba*), είναι μία από τις έξι επαρχίες στην Περιφέρεια Σινγκίντα *(Singida Region)* της Τανζανίας. Συνορεύει στα βόρεια με την Περιφέρεια Σιμίγιου *(Simiyu Region)*, ανατολικά με την Περιοχή Μκαλάμα *(Mkalama District)*, νότια με την Περιοχή Ικούνγκι *(Ikungi District)* και δυτικά με την Περιφέρεια Ταμπόρα *(Tabora Region)*. Η διοικητική της έδρα είναι στην πόλη Σελούι *(Shelui)*

Σύμφωνα με την Εθνική Απογραφή της Τανζανίας του 2012, ο πληθυσμός στην **Επαρχία Ιράμπα** *(Iramba District)*, ήταν 236.282 άτομα.

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Ιράμπα *(Iramba District)*, ήταν 368.131 άτομα.

## Γλώσσα
Οι ιθαγενείς της περιοχής Ιράμπα ονομάζονται Ουανυιράμπα *(Wanyiramba)* [πληθ., ενικός: Μνυιράμπα *(Mnyiramba)*]. Η μητρική τους γλώσσα ονομάζεται Κινυιράμπα *(Kinyiramba)*, αν και η πλειοψηφία δύναται να ομιλήσει και την Σουαχίλι.

## Διοικητικές υποδιαιρέσεις
Από το 2012, η Περιοχή Ιράμπα *(Iramba District)*, διαιρείται διοικητικά σε 17 Τμήματα.

## Τμήματα του 2012

### Μεικτά Τμήματα

### Αγροτικά Τμήματα

## Τμήματα του 2002
Η Περιοχή Ιράμπα *(Iramba District)*, διαιρείται διοικητικά σε 34 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Σινγκίντα

## Σημειώσεις

;Παραπομπές σημειώσεων


## Παραπομπές


## Πηγές
*  Iramba District Homepage for the 2002 Tanzania National Census
*  Tanzanian Government Directory Database 

Κατηγορία:Επαρχίες της Περιφέρειας Σινγκίντα
Κατηγορία:Επαρχίες της Τανζανίας
Περιοχή Ικούνγκι

Η **Περιοχή Ικούνγκι** (Αγγλικά: *Ikungi District*, Σουαχίλι: *Wilaya ya Ikungi*), είναι μία από τις έξι επαρχίες στην Περιφέρεια Σινγκίντα *(Singida Region)* της Τανζανίας. Είναι μια από τις 20 νέες επαρχίες οι οποίες σχηματίστηκαν στην Τανζανία· διαχωρίστηκε από την Αγροτική Περιοχή Σινγκίντα *(Singida Rural District)*. Η Περιοχή Ικούνγκι *(Ikungi District)*, συνορεύει στα βόρεια με την Περιοχή Ιράμπα *(Iramba District)*, την Αστική Περιοχή Σινγκίντα *(Singida Urban District)* και την Αγροτική Περιοχή Σινγκίντα *(Singida Rural District)*, ανατολικά με την Περιφέρεια Μανυάρα *(Manyara Region)*, νότια με την Περιοχή Μανυόνι *(Manyoni District)* και δυτικά με την Περιφέρεια Ταμπόρα *(Tabora Region)*. Η διοικητική της έδρα είναι στην πόλη Ικούνγκι *(Ikungi)*.

Σύμφωνα με την Εθνική Απογραφή της Τανζανίας του 2012, ο πληθυσμός στην **Επαρχία Ικούνγκι** *(Ikungi District)*, ήταν 272.959 άτομα.

## Μεταφορές
Ο ασφαλτοστρωμένος οδικός κορμός Τ3, ο οποίος συνδέει το Μορογκόρο *(Morogoro)* με τα σύνορα της Ρουάντα *(Rwanda)*, περνά μέσα από την περιοχή.

Το παρακλάδι της Κεντρικής σιδηροδρομικής Γραμμής στη Σινγκίντα, περνά μέσα από την περιοχή. Στην πόλη Ικούνγκι *(Ikungi)* υπάρχει σιδηροδρομικός σταθμός.

## Διοικητικές υποδιαιρέσεις
Από το 2012, η Περιοχή Ικούνγκι *(Ikungi District)*, διαιρείται διοικητικά σε 26 Τμήματα.

## Τμήματα του 2012

## Τμήματα του 2002
Η Αγροτική Περιοχή Σινγκίντα *(Singida Rural District)*, διαιρείτο διοικητικά σε 30 Τμήματα:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Σινγκίντα

## Σημειώσεις

;Παραπομπές σημειώσεων


## Παραπομπές


## Πηγές
*  Singida Rural District Homepage for the 2002 Tanzania National Census

Κατηγορία:Επαρχίες της Περιφέρειας Σινγκίντα
Κατηγορία:Επαρχίες της Τανζανίας
Περιοχή Μανυόνι

Η **Περιοχή Μανυόνι** (Αγγλικά: *Manyoni District*, Σουαχίλι: *Wilaya ya Manyoni*), είναι μία από τις έξι επαρχίες στην Περιφέρεια Σινγκίντα *(Singida Region)* της Τανζανίας. Συνορεύει στα βόρεια με την Περιοχή Ικούνγκι *(Ikungi District)*, ανατολικά με την Περιφέρεια Ντοντόμα *(Dodoma Region)*, νότια με την Περιφέρεια Ιρίνγκα *(Iringa Region)*, νοτιοδυτικά με την Περιφέρεια Μπέυα *(Mbeya Region)* και δυτικά με την Περιφέρεια Ταμπόρα *(Tabora Region)*.

Σύμφωνα με την Εθνική Απογραφή της Τανζανίας του 2002, ο πληθυσμός στην **Επαρχία Μανυόνι** *(Manyoni District)*, ήταν 205.423 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Μανυόνι *(Manyoni District)*, ήταν 296.763 άτομα.

Επαρχιακός Επίτροπος για την Περιοχή Μανυόνι *(Manyoni District)* είναι ο *Ernest D. Masima*.

## Μεταφορές
Ο ασφαλτοστρωμένος οδικός κορμός Τ3, ο οποίος συνδέει το Μορογκόρο *(Morogoro)* με τα σύνορα της Ρουάντα *(Rwanda)*, περνά μέσα από την περιοχή.

Η πόλη Μανυόνι *(Manyoni)*  έχει σταθμό στον Κεντρικό Σιδηρόδρομο των Σιδηροδρόμων της Τανζανίας.

## Διοικητικές υποδιαιρέσεις
Από το 2012, η Περιοχή Μανυόνι *(Manyoni District)*, διαιρείται διοικητικά σε 30 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά Τμήματα

### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Σινγκίντα

## Σημειώσεις

;Παραπομπές σημειώσεων


## Παραπομπές


## Πηγές
*  Manyoni District Homepage for the 2002 Tanzania National Census
*  Tanzanian Government Directory Database 

Κατηγορία:Επαρχίες της Περιφέρειας Σινγκίντα
Κατηγορία:Επαρχίες της Τανζανίας
Περιοχή Μκαλάμα

Η **Περιοχή Μκαλάμα** (Αγγλικά: *Mkalama District*, Σουαχίλι: *Wilaya ya Mkalama*), είναι μία από τις έξι επαρχίες στην Περιφέρεια Σινγκίντα *(Singida Region)* της Τανζανίας. Είναι μια από τις 20 νέες περιοχές, οι οποίες σχηματίστηκαν στην Τανζανία από το 2010· διαχωρίστηκε από την Περιοχή Ιράμπα *(Iramba District)*. Η **Επαρχία Μκαλάμα** *(Mkalama District)*, συνορεύει στα βόρεια με την Περιφέρεια Σιμίγιου *(Simiyu Region)* και την Περιφέρεια Αρούσα *(Arusha Region)*, ανατολικά με την Περιφέρεια Μανυάρα *(Manyara Region)*, νότια με την Αγροτική Περιοχή Σινγκίντα *(Singida Rural District)* και δυτικά με την Περιοχή Ιράμπα *(Iramba District)*.

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μκαλάμα *(Mkalama District)*, ήταν 188.733 άτομα.

## Μεταφορές
Ο ασφαλτοστρωμένος οδικός κορμός Τ3, ο οποίος συνδέει το Μορογκόρο *(Morogoro)* με τα σύνορα της Ρουάντα *(Rwanda)*, περνά διαμέσου ενός μικρού τμήματος από την περιοχή.

## Διοικητικές υποδιαιρέσεις
thumb|left|250px|Χωριό στη Μκαλάμα.
thumb|left|250px|Το κτίσιμο Αυστριακής οικίας στη Μκαλάμα.
Από το 2012, η Περιοχή Μκαλάμα *(Mkalama District)*, διαιρείται διοικητικά σε 14 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Μεικτά Τμήματα

### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Σινγκίντα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σινγκίντα
Κατηγορία:Επαρχίες της Τανζανίας
Αστική Περιοχή Σινγκίντα

Η **Αστική Περιοχή Σινγκίντα** (Αγγλικά: *Singida Urban District*, Σουαχίλι: *	Wilaya ya Singida Mjini*), είναι μία από τις έξι επαρχίες στην Περιφέρεια Σινγκίντα *(Singida Region)* της Τανζανίας. Συνορεύει στα βόρεια και ανατολικά με την Αγροτική Περιοχή Σινγκίντα *(Singida Rural District)* και στα νότια και δυτικά με την Περιοχή Ικούνγκι *(Ikungi District)*. Η διοικητική έδρα είναι στην πόλη Σινγκίντα *(Singida)*.

Σύμφωνα με την Εθνική Απογραφή της Τανζανίας του 2012, ο πληθυσμός στην **Αστική Επαρχία Σινγκίντα** *(Singida Urban District)*, ήταν 150.379 άτομα.

## Μεταφορές
Ο ασφαλτοστρωμένος οδικός κορμός T3 από το Μορογκόρο στα σύνορα της Ρουάντα, περνά μέσα από την περιοχή. Ο ασφαλτοστρωμένος οδικός κορμός Τ14, συνδέει τη Σινγκίντα *(Singida)* με το Μπαμπάτι *(Babati)*, στην Περιφέρεια Μανυάρα *(Manyara Region)*.

Το παρακλάδι της Κεντρικής σιδηροδρομικής Γραμμής στη Σινγκίντα, συνδέει τη Σινγκίντα με την πόλη Μανυόνι *(Manyoni)*, η οποία είναι στην κύρια γραμμή.

## Διοικητικές υποδιαιρέσεις
Από το 2012, η Αστική Περιοχή Σινγκίντα διαιρείται διοικητικά σε 16 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

### Αστικά Τμήματα

### Αγροτικά Τμήματα

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Σινγκίντα

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σινγκίντα
Κατηγορία:Επαρχίες της Τανζανίας
Μανυόνι

Το **Μανυόνι** (Αγγλικά και Σουαχίλι: ***Manyoni***), είναι πόλη στην κεντρική Τανζανία. Είναι η επαρχιακή βάση της Περιοχής Μανυόνι *(Manyoni District)*. 

## Μεταφορές
Ο ασφαλτοστρωμένος οδικός κορμός Τ3, ο οποίος συνδέει το Μορογκόρο *(Morogoro)* με τα σύνορα της Ρουάντα *(Rwanda)*, περνά μέσα από την περιοχή.

Η πόλη Μανυόνι *(Manyoni)* έχει σταθμό στον Κεντρικό Σιδηρόδρομο των Σιδηροδρόμων της Τανζανίας.

## Πληθυσμός
Σύμφωνα με την Εθνική Απογραφή της Τανζανίας του 2012, ο πληθυσμός στην πόλη Μανυόνι *(Manyoni)* - η οποία ευρίσκεται στο Μεικτό Τμήμα Μανυόνι - ήταν 25.505 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Περιοχή Μανυόνι

## Παραπομπές


Κατηγορία:Κατοικημένες περιοχές στην Περιφέρεια Σινγκίντα
Κατηγορία:Τμήματα της Τανζανίας
Σελούι

Το **Σελούι** (Αγγλικά και Σουαχίλι: *Shelui*), είναι το διοικητικό Τμήμα στην Περιοχή Ιράμπα *(Iramba District)*, της Περιφέρειας Σινγκίντα *(Singida Region)* της Τανζανίας.

Σύμφωνα με την απογραφή του 2002, το Τμήμα είχε συνολικό πληθυσμό 23.519 άτομα, ενώ, στην απογραφή του 2012, υπήρχαν 14.933 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινγκίντα
* Περιοχή Ιράμπα

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στην Περιφέρεια Σινγκίντα
Κατηγορία:Τμήματα της Τανζανίας
Μπέκι Λιντς

Η **Ρεμπέκα Κουίν** (γεν. 30 Ιανουαρίου 1987) είναι επαγγελματίας παλαίστρια του WWE, η οποία είναι πιο γνωστή με το όνομά της ως Becky Lynch. Η Ρεμπέκα θεωρείται ως η δυνατότερη ιρλανδή παλαίστρια του WWE. Είναι γνωστή και με το ψευδώνυμο The Man.Έχει γίνει τέσσερις φορές Πρωταθλήτρια Γυναικών του SmackDown και δύο φορές Πρωταθλήτρια Γυναικών του Raw (τίτλο τον οποίο κρατά για 500 μέρες κάτι το οποίο αποτελεί ρεκόρ).

## Πορεία προς το WWE
Η Ρεμπέκα ξεκίνησε να εκπαιδεύεται ως επαγγελματίας παλαίστρια τον Ιούνιο του 2002. Πέντε μήνες αργότερα έκανε το ντεμπούτο της. Αρχικά άρχισε να δουλεύει στην Ιρλανδία και λίγο καιρό αργότερα άρχισε να δουλεύει μαζί με τον αδερφό της. Το 2006 πάλεψε για τη Γαλλία και κέρδισε το πρώτο της πρωτάθλημα το World Queens Of Chaos. Επίσης έχει δουλέψει στο One Pro Wrestling στην Αγγλία και στη Γερμανία. Το 2013 υπέγραψε το συμβόλαιό της με την εταιρεία του WWE. Αγωνίστηκε στην Πάλη SuperGirls στο Καναδικό Πρωτάθλημα Πάλης. Η Μπέκι κατάφερε να νικήσει τον αγώνα και κράτησε τον τίτλο για δέκα μήνες και δύο μέρες.

## WWE

### NXT (2013 - 2015)
Στις 8 Απριλίου του 2013 η Ρεμπέκα πήρε μέρος στο επεισόδιο του NXT εκείνης της ημέρας, αφότου η ίδια είχε μετακομίσει στη Φλόριντα. Λίγο αργότερα η Ρεμπέκα άλλαξε το όνομα της σε Μπέκι Λιντς και τον Νοέμβριο του ίδιου έτους έκανε το ντεμπούτο της σε ζωντανό αγώνα. Επίσης η Μπέκι κατά τη διάρκειά της ως παλαίστρια στο NXT είχε μια έχθρα με την παλαίστρια Σάμερ Ράε. Στις 26 Ιουνίου του 2014 η Λιντς κέρδισε τη Ράε σε αγώνα πυγμαχίας. 

## Προσωπική Ζωή
Αποκαλύφθηκε ότι η Κουίν ήταν σε σχέση με τον επίσης παλαιστή Κόλμπι Λόπες, γνωστό επαγγελματικά ως Σεθ Ρόλινς. Το ζευγάρι δημοσιοποίησε τη σχέση τους στις 22 Αυγούστου 2019. Στις 11 Μαΐου 2020 η Λιντς ανακοίνωσε ότι ήταν έγκυος και περίμενε το πρώτο τις παιδί με τον Λόπες, καθώς και ότι ο γάμος τους, ο οποίος αρχικά ήταν σχεδιασμένος να λάβει χώρα τον Μάιο, θα αναβληθεί για αργότερα λόγω της πανδημίας κορονοϊού 2019-20. 

## Παραπομπές


## Εξωτερικοί σύνδεσμοι
* 

Κατηγορία:Επαγγελματίες παλαιστές του WWE
Μηλέα Τρικάλων

Η **Μηλιά** ή **Μηλέα** είναι ορεινό χωριό της Θεσσαλίας στην Περιφερειακή Ενότητα Τρικάλων, το οποίο είναι χτισμένο σε υψόμετρο 940 μέτρων στις πλαγιές της νότιας Πίνδου, ανάμεσα στο όρος Σκλίβα και τον ποταμό Αχελώο, και αποτελεί έναν από τους πιο ορεινούς οικισμούς της Θεσσαλίας. Κατά την απογραφή του 2021 έχει 13 κατοίκους ενώ με αυτήν του 2011 είχε 15. Από το 1999 έως το 2010 η Μηλιά ανήκε στην Κοινότητα Ασπροποτάμου. Με την εφαρμογή του προγράμματος Καλλικράτη εντάχθηκε στον νέο  Δήμο Καλαμπάκας.

## Εξωτερικοί σύνδεσμοι
* Κοινότητα Ασπροποτάμου - Μηλιά
* Μηλιά Τρικάλων

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Κοινότητα Ασπροποτάμου Τρικάλων
Κατηγορία:Δήμος Μετεώρων